Document ID: 31994D0724

KOMISSION PÄÄTÖS,
tehty 31 päivänä lokakuuta 1994,
käsitteen "peräisin olevat tuotteet" (alkuperätuotteet) määritelmästä poikkeamisesta Montserrat'n erityistilanteen huomioon ottamiseksi CN-koodiin 8536 90 10 kuuluvien johtojen ja kaapeleiden liitäntöjen ja kosketinelementtien osalta (94/724/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY(1) ja erityisesti sen liitteessä II olevan 30 artiklan 8 kohdan,
sekä katsoo, että
mainitun päätöksen käsitteen "peräisin olevat tuotteet" (alkuperätuotteet) määrittelemistä ja hallinnollisia yhteistyömuotoja koskevassa liitteessä II olevassa 30 artiklassa määrätään, että alkuperäsäännöistä voidaan poiketa, jos se maassa tai alueella olemassa olevien elinkeinojen kehittämisen tai uusien elinkeinojen luomisen vuoksi on perusteltua,
Montserrat'n hallitus on hakenut poikkeusta alkuperäsäännöistä johtojen ja kaapeleiden liitäntöjen ja kosketinelementtien osalta, jotka eivät väliaikaisesti voi täyttää mainitun päätöksen liitteessä II määriteltyjä alkuperäsääntöjä,
poikkeuksen myöntäminen ei muodosta vakavaa haittaa yhteisön tai sen yhden tai useamman jäsenvaltion talouden alalle; väliaikainen poikkeus voisi parantaa työllisyyttä,
päätöksen 91/482/ETY liitteessä II olevassa 30 artiklassa ja erityisesti sen 7 b kohdassa määrätään poikkeuksen myöntämisestä automaattisesti kun tietyt edellytykset on täytetty,
tämä poikkeus koskee yhteisön hakemuksen esittämisen hetkellä soveltamassa yleisessä tullietuusjärjestelmässä (GSP) yksilöityjä, muita kuin herkkiä aineksia tai tuotteita; vuosittainen kokonaismäärä, jota hakemus koskee, ei saa olla suurempi kuin 1 prosentti yhteisöön tuotujen kyseisten ainesten tai tuotteiden keskimääräisestä arvosta niiden kolmen viimeksi kuluneen vuoden aikana, joilta hakemushetkellä on käytettävissä tilastoja; yritys, jota asia koskee, aikoo hankkia asteittain tavaroita yhteisöstä, jolloin tällaisen poikkeuksen tarve vältetään tulevaisuudessa; tämä tapaus täyttää 30 artiklan 7 b kohdan asianmukaiset edellytykset, ja
päätöksen 91/482/ETY liitteessä II olevan 30 artiklan 8 kohdan mukaisesti neljännen AKT PETY-yleissopimuksen pöytäkirjassa N:o 1 määrättyjen alkuperäsääntöjen poikkeuksia koskevasta menettelystä 9 päivänä lokakuuta 1990 tehtyä neuvoston päätöstä 90/523/ETY(2) sovelletaan soveltuvin osin merentakaisiin maihin ja alueisiin; ehdotus tarvittavista toimenpiteistä on saatettu tullikoodeksikomitean alkuperäjaoston käsiteltäväksi, ja se on antanut tätä päätöstä puoltavan lausunnon,
ON TEHNYT TÄMÄN PÄÄTÖKSEN:
1 artikla
Poiketen siitä, mitä päätöksen 91/482/ETY liitteessä II määrätään, CN-koodiin 8536 90 10 kuuluvia johtojen ja kaapeleiden liitäntöjä ja kosketinelementtejä pidetään Montserrat'n alkuperätuotteina, jos ne on valmistettu muista kuin alkuperäaineksista, jollei tässä päätöksessä määrätyistä edellytyksistä muuta johdu.
2 artikla
Edellä 1 artiklassa määrätty poikkeus koskee 1 päivän marraskuuta 1994 ja 31 päivän lokakuuta 1999 välisenä aikana Montserrat'sta yhteisöön tuotua vuosittaista 21 000 kilon määrää.
3 artikla
Montserrat'n toimivaltaisten viranomaisten on toteutettava tarpeelliset toimenpiteet 2 artiklassa tarkoitettujen vientien määrällisen valvonnan suorittamiseksi ja toimitettava komissiolle neljännesvuosittain ilmoitus niistä määristä, joille tämän päätöksen soveltamiseksi on annettu EUR.1-tavaratodistukset, sekä näiden todistusten järjestysnumerot.
4 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä lokakuuta 1994.

Labels: 3
1
18